**Igazgatási Osztály**

**Ügy fajtája**: Kereskedelmi tevékenység bejelentése

**Ügyintéző**: Vári Ferencné, igazgatási vezető-főtanácsos

**Ügyintéző elérhetősége:**

Tel.:(66) 589-308, Mobil: (70) 9312-656, e-mail: vari.ferencne@kondoros.hu

# Ügyleírás:

A kereskedelmi tevékenység végzésére irányuló szándékot a kereskedőnek be kell jelentenie a tevékenység helye/ a kereskedő székhelye szerinti kereskedelmi hatóságnál. A bejelentést követően a kereskedő megkezdheti tevékenységét.

A hatóság a bejelentések, illetve a működési engedélyek alapján nyilvántartásba veszi a kereskedelmi tevékenységeket.

A kereskedő a nyilvántartás tartalmát érintő adatváltozást haladéktalanul köteles bejelenteni.

Az üzlet nyitvatartási idejében bekövetkező változást az azt megelőző nyolc napon belül írásban köteles bejelenteni a kereskedő hatóságnak.

A kereskedelmi tevékenység megszüntetését a kereskedő köteles hatóságunknak haladéktalanul bejelenteni, amennyiben működési engedéllyel rendelkezik, annak egyidejű visszaadásával.

Felhívjuk a szolgáltatók figyelmét, hogy a kereskedelmi tevékenység nyilvántartásba vétele egyéb jogszabályi kötelezettségek alól nem mentesít.

Jogszabályok:

* A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény
* a kereskedelemről szóló 2005. évi CLXIV. törvény
* a kereskedelmi tevékenységek végzésének feltételeiről szóló 210/2009. (IX.29.) Korm. rendelet
* az egyes ipari és kereskedelmi tevékenységek gyakorlásához szükséges képesítésekről szóló 21/2010. (V.14.) NFGM rendelet

  

 